b"\n_START_ARTICLE_\nSalvador Ruiz Rodr\xc3\xadguez\n_START_SECTION_\nCarrera esportiva\n_START_PARAGRAPH_\nRuiz es va formar al planter del Val\xc3\xa8ncia CF. Va debutar com a s\xc3\xa8nior amb el Valencia CF Mestalla quan tenia nom\xc3\xa9s 16 anys, jugant 19 partits a la segona B la temporada 2011\xe2\x80\x9312 en qu\xc3\xa8 va marcar un gol, en la vict\xc3\xb2ria per 2\xe2\x80\x930 a casa contra el CE Manacor. El 28 de novembre de 2012 va jugar el seu primer partit oficial amb el primer equip, jugant els 90 minuts en una vict\xc3\xb2ria per 3\xe2\x80\x931 a casa contra la UE Llagostera en l'edici\xc3\xb3 de 2012-13 de la Copa del Rei._NEWLINE_Ruiz fou cedit al CD Tenerife per la temporada 2013\xe2\x80\x9314. Va jugar el seu primer partit a la segona divisi\xc3\xb3 el 25 d'agost, jugant com a titular, i essent substitu\xc3\xaft, en un empat 0\xe2\x80\x930 a casa contra l'H\xc3\xa8rcules CF._NEWLINE_El 13 de juliol de 2015, despr\xc3\xa9s de dues temporades m\xc3\xa9s amb el Val\xc3\xa8ncia B, Ruiz fou cedit al Granada CF per la temporada 2015-16. Va debutar a La Liga el 24 d'agost, jugant com a titular, i essent expulsat al minut 56, en una derrota per 1\xe2\x80\x933 a casa contra la SD Eibar."